बात 2015 के ह, हमके अपना विद्यालय में एगो परियोजना पर काम करे के मौका मिलल। परियोजना पर्यावरणीय चिंतन पर रहे। पर्यावरणीय चिंतन पर कुछ काम करे करत हमके जलवायु परिर्वतन पर कुछ तथ्य प्रस्तुत करे के रहे। चिंता में सराबोर करे वाला तथ्य।लोग के सोचे पर विवश करे वाला तथ्य। जीवन के आशा आ उम्मिद के तथ्य। जीवन पर मँडरात ग्रहण के तथ्य। विचारन के उथल-पुथल के तथ्य आ विचारशील भइला के बाद करम कइला के तथ्य। परियोजना खातिर ओही तथ्यन के तलाश में एगो सहकर्मी से किरिबातीदेश के नाम सामने आइल।
साँच बात त ई रहे कि हम किरिबाती देश के कबो नमवे ना सुनले रहनी। जब ज्ञान के सोता में गोता लगावे लगनी तब पता चलल कि किरिबाती लगभग तीस से अधिका छोट-बड़ द्वीपन के समूह आ एगो उठल प्रवाल के द्वीप से बनल देश ह। किरिबाती के राजधानीदक्षिणी तवारा ह। भूमध्य रेखा में फइलल एह देश के पूरूब से अंतरराष्ट्रीय तिथि रेखा गुजरेले। किरिबाती के ओहिजा के स्थानीय भाषा में गिल्बेर्ट्स कहल जाला। ई नाम ऊँहवाँ के मुख्य द्वीपन के झूंड गिल्बर्ट द्वीप से लिहल गइल बा। किरिबाती 1979 में ब्रिटेन से स्वतंत्रभइल। ई देश राष्ट्रमंडल, अंतरराष्ट्रीय मुद्रा कोष आ विश्व बैंक के सदस्य ह। सन 1999 में किरिबाती संयुक्त राष्ट्र के पूर्ण सदस्य बन गइल। समुन्दर से दू मीटर के ऊंचाई पर बसल किरिबाती द्वीप समूह के 32 द्वीपन के अगिला 50 साल में समुन्दर में समाधि ले लेबे केअनुमान लगावल जा रहल बा। प्रशांत महासागर के ई द्वीपीय देश आज त जलवायु परिवर्तन के पोस्टर बन गइल बा। किरिबाती के पुरनका छवि प्रवाल द्वीपन, ताड़ के पेड़न, मूंगा के चट्टानन आ साधारण जीवनशैली वाला देश के ह, बाकिर बदलत हवा-पानी के कारनसमुन्दर में पानी के स्तर बढ़ला के कारने एह देश खातिर आज खतरा पैदा हो गइल बा।
स्वतंत्रता के नजर से देखल जाव त भले किरिबाती एगो नया देश बुझाई, बाकिर एकर इतिहास 3000 ईसापूर्व से मानल जाला। किरिबाती के कुल क्षेत्रफल 811 वर्ग किलो मीटर बा। ईंहवाँ संसदीय गणतंत्र के सरकार बिआ। एहिजा के राजनैतिक माहौल बड़ा शांत आ साफ-सुथरा ह। 2010 के जनणना के अनुसार ईंहवाँ करीब एक लाख तीन हजार पाँच सौ लोग बाटे। एह तरे से देखल जाव त ईंहवाँ जनसंख्या घनत्व 135 व्यक्ति प्रति वर्ग किलो मीटर बा। किरिबाती में किरिबाती डालर आ आस्ट्रेलियन डालर करेंसी चलेला। ऊ देश एगो परोपकारीचिंतन राखे वाला देश ह। किरिबाती के वाक्य ह – ते माउरी, ते राओई आओ, ते ताबोमोआ माने ‘स्वास्थ्य, शांति आ समृद्धि’। किरिबाती के राजभाषा अंग्रेजी के सथवे जिलिबर्टीजो ह।
ब्रिटेन से आजादी मिलला के बाद किरिबाती के जनसंख्या बड़ा तेजी से बढ़ल बा। जलवायु के पिवर्तन आ जनसंख्या के बाढ़ के कारन ऊँहवाँ से सगरो गाँव अब आपस में जुड़ गइल बा। ऊँहवाँ सड़क के किनारे आ समुन्दर के लगे खूबे शहरीकरण भइल बा। ऊँहवाँ जमीन केकमी के कारने बहुत कम खेती होला। एह हाल में ऊँहवाँ के निवासी लोग के खाना के सामान दोसरा-दोसरा देशन से मँगावल जाला चाहे लोग जलीय खाद्य पदाथन के उपयोग करेला लोग। किरिबाती से बहुत संख्या में आर्थिक पलायन भइल बा। ऊँहवाँँ दक्षिणी टवारा के ओरपलायित भइला के एगो इहो कारन ह कि ऊ देश समुद्र में समाधि ले रहल बा।
सगरो वस्तु-स्थिति से ई बात सामने आइल कि पर्यावरणीय परिवर्तन आ प्राकृतिक असंतुलन के कारण किरिबाती अगिला पचास साल में पूरा-के-पूरा समुन्दर में समा जाई। देश डुबत बा आ ऊँहवाँ के लोग जीवन बचावे के आशा में ऊँहवाँ से भाग रहल बा लोग। ऊँहवाँ केराष्ट्रपति के सकारात्मक सोच आ दुनिया के मंच से लगातार सवाल उठवला के कारने ऊँहवाँ के लोगन में जिजीविषा बढ़े लागल बा। ऊँहवाँ के राष्ट्रपति एनोटे टोंग मनले बाड़े कि – ‘‘बाहरी द्वीपन पर रहने वाला समुदाय प्रभावित भइल बाटे। हमार एगो गाँव डूब गइल बा। कईजगह पर समुद्र के पानी तालाब के साफ पानी में मिल गइल बा। ओहसे फसलों प्रभावित हो रहल बा।’’ उनकर कहनाम बा कि ‘‘अइसन घटना देश के अनेक द्वीपन पर हो रहल बा। ई कवनो अलगे के घटना नइखे। गंभीर किसिम के जल सैलाबन के देखल गइल बा। ई कुल्हऊ साँच घटना बा जवना के हमनी के सामना कर रहल बानी जा।’’ बात ई बा कि आबियांग तारावा के उत्तर में स्थित एगो कम आबादी वाला द्वीप ह, ऊँहाँ के एगो गाँव समुद्र के लहर में समा गइल बा।
किरिबाती के राष्ट्रपति एनोटे टोंग दुनिया के कई मंचन से कई बेर एह पर्यावरणीय परिवर्तन पर आपन आवाज उठवले बाड़े। उनकर कहनाम बा कि जवन विकसित देश बाड़ी सों, ओकनीए के कारने किरिबाती के ई हाल भइल बा, त ओह देशन के जिम्मेदारी बनत बाकि किरिबाती के नागरिकन के जीए आ बँचावे खातिर जमीन दे। उनकर कहनाम बा कि आज सगरो संसार के सामने जवन जलवायु में परिवर्तन से खतरा पैदा भइल बा, ओकरा पाछे खाली औद्योगिक विकास बा आ ओकरा नाम पर प्रकृति के दोहन बा। चीन जइसन देशनके उदाहरण दे के ई बात के सिद्ध कइल जा सबता कि अपना औद्योगिक विकास खातिर बहुत अइसन देश बा जवन पर्यावरण के चिंता ना करेला। एह तरह से किरिबाती में जल के कारने जमीन के चिंता पैदा भइल बा आ जमीन के आभाव में भोजन, आवास मानव जीवन, सगरो चिंता एक्के साथे मुँह बवले बा।
आदमी के जीए के बेचैनी कहीं चाहें ऊहवाँ के राष्ट्रपति के जागरूकता कि देश में अनाजन के रक्षा के कमी रहला के बादो दक्षिण तारावा एक तरह से सुरक्षा के आभास दे रहल बा। दक्षिणी तवारा के ज्यादातर हिस्सा के समुद्री दीवार बना के सुरक्षित कइल गइल बा। ओहदीवारन के ऊहवाँ के स्थानीय लोग आसपास कोड़-खोद के बनवले बाटे। ऊहवाँ सड़कन के सुरक्षा खातिर सीमेंट से बनल नया-नया दीवार के बालू के बोरी से भरल बा। दुर्भाग्य से समुद्र से सुरक्षा के दूनो जुगाड़ के हानिकारक प्रभाव पड़ रहल बा। बाकिर जिनगी के तलाश में,जिनगी बचावे में मानव लाभ-हानि की चिंता कहाँ करेला? आदमी के अइसन सुभाव ह कि खाली लाभ पर हँसेला आ हानि पर रोवे ला। राष्ट्रपति टोंग कहेले कि जनसंख्या के दवाब आ पर्यावरण क्षरण, दूनो देश के सामने सबसे बड़का समस्या बा। अइसन हाल में एहिजाजिनगी बचावे के कोशिश करत लोग खातिर जलवायु परिवर्तन पर एकाएक नियंत्रण पावल बड़ा कठिन काम बा। किरिबाती के लगे अइसनका जलवायु से पैदा भइल आपदा से भींड़े खातिर कवनो अइसन मजगर संसाधन नइखे, जवना से लोग सीधे-सीधे प्रभावित हो पावे।किरिबाती पर त खतरा मडरा ता। सचहूँ ऊ शांत सुभाव वाला देश जलवायु परिवर्तन के नकारात्मक प्रभाव भोगे में फ्रंट लाइन पर बा।
बदलत जलवायु आ प्रकृति के साथे कइल मानव के खेलवाड़ के असर खाली किरिबाती के द्वीपन पर नइखे पड़त, आज दुनिया के अनेक द्वीपन पर एह तरे के खतरा के बादल मडरा ता। एकर त सबसे बड़का कारणई बा कि समुन्दर के जलस्तर बढ़त बा। वैज्ञानिकोलोग आपन डर बतावत बा लोग कि कहीं माॅरीशस, लक्षद्वीप आ अंडमान द्वीपसमूह के सथवे श्रीलंका आ बांग्लादेश जइसनो देशन के अस्तित्व माटी लाग सकेला, जल समाधि ले सकेला। एगो आकलन के मुताबिक अब ले सगरो संसार में करीब 2.5 करोड़ लोग द्वीपन केडूबला के कारने दोसरा जगह विस्थापित भइल बा लोग। अगर राष्ट्रीय समुद्र विज्ञान संस्थान के बात मानल जाव त खाड़ी के द्वीपन में से ज्यादातर के हालत ठीक नइखे। पर्यटन के लिहाज से एगो बड़का केन्द्र आ खूबसूरत देशन में से एक मालदीवो पर खतरा मडरा ता।बतावल जाला कि जलवायु परिवर्तन के कारने मालदीव अपना आबादी के कवनो नया जगह पर बसावे के योजना बनावत बा आ एकरा खातिर दोसरा देश से जमीनो खरीदे के विचार करत बा। आँकड़ा से ई बात मिलल कि एह बेरा ले समुद्र के जलस्तर बढ़ला से दुनिया में 18 द्वीप पूरा तरह से जल-समाधि ले चुकल बा। भारत में 54 द्वीपन के समूह सुन्दरवनो पर कम खतरा नइखे? आकलैंड, न्यूजीलैंड प्रशांत द्वीप क्षेत्रन में स्थित 10 लाख के आबादी वाला किरिबाती देश के द्वीप त संकट में बड़ले बा। समुन्दर के पानी दक्षिण प्रशांत क्षेत्र के एहदेश के लील सकेला। किरिबाती में सबसे ऊँचका स्थान जवन बा, ऊ समुद्र के तल से महज दू मीटर से तनीक अधिक बा। आजकाल्ह किरिबाती के लोग के बसावे खातिर 6000 एकड़ जमीन खरीदके फिजी में शिफ्ट करे के योजना पर काम चल रहल बा। आदमी के मनमानी सेऊपजल ई पानी आदमी के केतना ना पानी पिआई, ई त समय बताई, बाकिर आदमी सावधान ना होई त वजूद खोइबे करी। भारते में माजुली द्वीप के हाल देखीं। माजुली या माजोली (उच्चारित: माद्ज़ुली, mʌʤʊlɪ) (असमिया- মাজুলী) असम के ब्रह्मपुत्र नदी के मध्य मेंबसा एक बड़ा नदी द्वीप है। ब्रिटिश ईस्ट इंडिया कम्पनी के ए.जे. मिफेट मिल्स के सर्वेक्षण अनुसार १८५३ में इसका कुल क्षेत्रफल १२४६ वर्ग किमी (४८३ वर्ग मील) था[1] परन्तु प्रतिवर्ष बाढ़ और भूकटाव के चलते यह सिमट कर (२००१ के सर्वे के अनुसार) मात्र ४२१.६५ वर्गकिमी (१६३ वर्ग मील) रह गया है। सच्चाई ये है की माजुली प्राकृतिक और मानवजनित कारणों से दिन प्रतिदिन सिकुड़ रहा है और इसके अस्तित्व पर सवालिया निशान लगा हुआ है
दरअसल वैज्ञानिक लोग से प्रमाणित हो चुकल बा कि मौजूदा हालात में तापमान 0.2 डिग्री सेल्सियस प्रति दशक की रफ्तार से बढ़ रहल बा, जवना कारने सन 2100 ले दुनिया के तापमान चार डिग्री ले बढ़ जाई। ओकरा कारने समुद्र के जलस्तर में रोजो बढ़ोत्तरी हो रहलबा। एह तरे ई बढ़ोतरी के अहम कारन ग्लोबल वार्मिंग बा, जवना के चलते द्वीपन पर डूबे के खतरा पैदा हो गइल बा। दुनिया के वैज्ञानिक लोग आपन डर बतवले बा कि अगर समुद्र के जलस्तर में बढ़ोतरी के इहे रफ्तार रहल त 2020 ले 14 द्वीप पूरी तरह खत्म हो जइहें।ओकर नतीजा ई होई कि मुंबई, शंघाई, बीजिंग, न्यूयार्क जइसन बड़ आबादी वाला तटीय शहरन खातिर खतरा बढ़ी। बाढ़, सूखा, तूफान, हिमस्खलन जइसन प्राकृतिक आपदो के तादाद बढ़ी। संयुक्त राष्ट्र के आकलन बा कि समुद्र के बढ़त जलस्तर से छोटका-छोटकाद्वीपन पर रहने वाले तकरीबन दू करोड़ लोग साल 2050 ले विस्थापित हो गइल रही। वैज्ञानिक लोग ईहो मानता कि 21वीं सदी के अंत ले समुद्र के जलस्तर में एक मीटर के बढ़ोतरी होई। एह बारे में असली दिक्कत ई बा कि कार्बन पैदा कइला के मामला में अमीर देश भारतजइसन देशन पर ज्यादा बोझ डालला के कोशिश में बा।
अगर आँख खोल के देखीं त साफ-साफ बुझा जाई कि जलवायु परिवर्तन से मानवीय, पर्यावरणीय आ पैसा-कौड़ी के नुकसान बर्दाश्त से बाहर होत जा ता। एकरा खातिर त सबसे पहिले सगरो संसार में कार्बन उत्सर्जन कम करे के पड़ी। कुद उपाय होई तबे जा के जीवन केआशा बचीं। एकरा खातिर खाली किरिबाती के ना, सबके मिल के काम करे के पड़ी। मिल के उपाय करे के पड़ी, मिल के प्रयास करे के पड़ी। उपाय धरती पर बढ़त तापमान के खतरा से बचे खातिर, परिस्थिति के साथे संतुलन खातिर। ओह उपायन में समुद्री द्वीपन केसंरक्षण खातिर कानूनो बनावे के पड़ी। बात साँच बा कि जब सभे मिलके प्रयास करी तब बचाव के आशा जगबे करी। आशा जागी तब किरिबाती जइसन देश समुन्दर में समाधि लेहला से बचावल जा सकी।
केशव मोहन पाण्डेय
संपादक – भोजपुरी मंथन
bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva mai_Deva bho_Deva